J e g y z ő k ö n y v

**Készült:** a Bezenye Községi Önkormányzat Képviselő-testületének 2022. január 26. napján 12.40 órakor Bezenye Községi Önkormányzat Kultúrházában megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel 6 megválasztott képviselő jelen van, Sándor Vincéné igazoltan van távol. Az ülés jegyzőkönyvének hitelesítésére Kammerhofer Lívia és Nusser Györgyné képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és javasolja azt elfogadni. (6 igen)

A képviselő-testület egyhangúlag az alábbi határozatot hozza:

**11/2022.(I.26.) h a t á r o z a t**

Bezenye Községi Önkormányzat képviselő-testülete a 2022. január 26. rendkívüli ülésén az alábbi napirendi pontokat tárgyalja:

1. LEADER pályázat fejlesztés megvalósítása- művelődési ház eszközfejlesztés

 Felelős: Márkus Erika polgármester

Határidő: azonnal

1. **Napirendi pont *(1. számú melléklet szerint)***

 LEADER pályázat fejlesztés megvalósítása- művelődési ház eszközfejlesztés

Márkus Erika polgármester elmondja, hogy a képviselő-testület a tavalyi évben döntött a 63/2021.(VIII.10.) számú határozatával döntött a Szigetköz-Mosoni-Sik Leader Egyesület – TERMÉSZETI, KULTURÁLIS, TÖRTÉNELMI, ÉPÍTETT ÖRÖKSÉGÜNKET FENNTARTÓ, ELÉRHETŐSÉGÉT JAVÍTÓ ÉS AZ IDENTITÁSTUDATOT NÖVELŐ KEZDEMÉNYEZÉSEK TÁMOGATÁSA című, VP6-19.2.1.-81-1-17 kódszámú felhívásra pályázatot nyújt be. A pályázat beadásra került 2021.11.30-án, a 3328639774 iratazonosító számon nyilvántartott támogatási kérelemmel kapcsolatosan önkormányzatunk hiánypótlási felhívást kapott.

A támogatási kérelemhez csatolni szükséges az érintett önkormányzat képviselő-testületének a fejlesztés megvalósításáról szóló határozatának kivonatát, amely tartalmazza a fejlesztés megnevezését és a fejlesztéssel érintett ingatlan helyrajzi számát.

Ennek megfelelően a 63/2021. (VIII. 10.) képviselő-testületi határozatot az alábbi sorral kiegészíteni szükséges:

Fejlesztés megnevezése: „A művelődési ház eszközfejlesztése”

Ezzel egyidejűleg pedig a 63/2021. (VIII. 10.) képviselő-testületi határozatot a képviselő-testületnek vissza kell vonnia.

Márkus Erika polgármester megkérdezi van-e valakinek kérdése?

Szakos Géza képviselő úr megkérdezi, hogy az összegek nem változtak a pályázat benyújtásánál?

Márkus Erika polgármester elmondja, hogy az összeg nem változott, csak a határozat szövegének tartalmát kell kiegészíteni a hiánypótlás kapcsán.

Mivel több kérdés nem volt Márkus Erika polgármester szavazásra teszi fel a LEADER pályázat fejlesztés megvalósítása- művelődési ház eszközfejlesztés napirendi pontot.

A képviselő-testület *egyhangúlag 6 igen* szavazattal az alábbi határozatot hozza:

**12/2022.(I.26.) h a t á r o z a t**

Bezenye Községi Önkormányzat Képviselő-testülete pályázatot nyújt be a Szigetköz-Mosoni-Sík Leader Helyi Akciócsoport VP6-19.2.1.-81-1-17 kódszámú felhívására a bezenyei kultúrház belső felújítására.

Pályázati felhívás megnevezése: TERMÉSZETI, KULTURÁLIS, TÖRTÉNELMI, ÉPÍTETT ÖRÖKSÉGÜNKET FENNTARTÓ, ELÉRHETŐSÉGÉT JAVÍTÓ ÉS AZ IDENTITÁSTUDATOT NÖVELŐ KEZDEMÉNYEZÉSEK TÁMOGATÁSA, VP6-19.2.1.-81-1-17

Fejlesztés megnevezése: „A művelődési ház eszközfejlesztése”

Megvalósítási hely: 9223 Bezenye, Szabadság u. 52., hrsz.: 718/1

Költségvetés: A projekt teljes tervezett költsége: 6.125.000 Ft

Támogatás: 5.000.000.- Ft, önerő 25%

Bezenye Községi Önkormányzat vállalja, hogy a 6.125.000 Ft összköltségű projekt megvalósításához a 25 % önerő összegét 2021-2022. évi költségvetéséből biztosítja.

Bezenye Községi Önkormányzat, mint igénylő a projekt megvalósításának befejezésétől számított 5 évig, a támogatás visszafizetésének terhe mellett vállalja, hogy a projekt megfelel a 1303/2013/EU Rendelet 71. cikkében foglaltaknak.

A Képviselő-testület jelen határozattal egyidejűleg a Bezenye Községi Önkormányzat Képviselő-testületének 63/2021. (VIII. 10.) képviselő-testületi határozatát visszavonja.

Felelős: Márkus Erika polgármester

Határidő: azonnal

Mivel több napirendi pont nem volt a polgármester asszony megköszöni a részvételt és az ülést bezárja.

k.m.f.

**Márkus Erika dr. Gáli Péter**

 polgármester jegyző

Jegyzőkönyvhitelesítők:

 **Kammerhofer Lívia**  **Nusser Györgyné**

 jegyzőkönyvhitelesítő jegyzőkönyvhitelesítő